stanford-oval/wikipedia huggingface dataset:
Gwynfor Evans
Poliittinen ura > Syömälakko ja viimeiset vuodet

Vaikka Evans istuikin pitkään parlamentissa, hänen merkittävin poliittinen saavutuksensa tuli todennäköisesti vasta parlamentaarikon uransa jälkeen. Hän julisti vuonna 1980 syömälakon aikomuksenaan ”paastota kuolemaan asti” ellei uusi konservatiivihallitus kumoaisi päätöstään, joka perui kymrinkielisen televisiokanavan perustamislupauksen.
Konservatiivipuolue oli luvannut vuoden 1979 vaalikampanjassaan perustaa kymrinkielisen televisiokanavan. Sisäministeri William Whitelaw ilmoitti kuitenkin muutaman kuukauden päästä muuttaneen mieltänsä. Evansin nälkälakko pakotti Margaret Thatcherin hallituksen kumoamaan päätöksensä. Tilanne raukesi, kun Walesin asioita hoitanut ministeri Nicholas Edwards ilmoitti, että kymrinkielinen kanava S4C tultaisiin kuitenkin perustamaan.
Evans keskittyi viimeisinä vuosinaan kirjoittamiseen. Hän teki useita kirjoja Walesista ja omaelämäkerran Bywyd Cymro (1982).
Aiheesta muualla

Kuvia tai muita tiedostoja aiheesta Gwynfor Evans Wikimedia Commonsissa
Hiiviskelypeli

Kuvakaappaus pelistä Hitman: Absolution
Hiiviskelypeli (engl. stealth-action tai stealth-based game) on videopelien lajityyppi. Lajityypissä paino on usein tekoälyn ohjaamien vastustajien välttämisellä ja vaihtoehtoisilla ratkaisuilla kuten häiriötekijöiden aiheuttamisella.
Hiiviskelypelit eroavat ammuntapeleistä ja muista toimintapeleistä monin tavoin. Hiiviskelypeleissä tärkeää on tekojen suunnittelu, ympäristön tutkiminen ja ongelmien ratkonta. Esimerkiksi katossa kulkeva putki voi tehdä mahdolliseksi vihollisen ohi kulkemisen huomaamattomasti.
Tunnettuja hiiviskelypelejä ovat muun muassa Metal Gear Solid, Splinter Cell, Hitman, Sly Raccoon, Thief, Tenchu ja Dishonored.
Lajityypin ensimmäisenä pelinä pidetään Segan julkaisemaa kolikkopeliä 005 (1981).
Pelit kuten Metal Gear Solid käyttivät avaruudellista navigointia ja näkymättömissä pysymistä. Thief-sarjassa varjot ja äänet olivat mukana pelielementteinä. Hitman-peleissä pelaaja voi olla jatkuvasti näkyvillä käyttäen naamioitumista.
Käännös suomeksi
Heimo Aaltonen

Heimo Aaltonen (s. 17. kesäkuuta 1952) on entinen suomalainen pesäpalloilija.
Kuuksosta kotoisin oleva Heimo Aaltonen pelasi mestaruussarjassa kymmenen kauden ajan ja oli SM-kultaa vuonna 1976 voittaneessa Kouvolan Pallonlyöjien joukkueessa. Cup-mestaruutta Aaltonen oli voittamassa 1977 ja 1983, lisäksi SM-sarjasta on tullut pronssia 1977. Miehen meriittinä on myös yksi pesäpallon arvo-ottelu lehdistön joukkueessa vuonna 1980. Otteluja mestaruussarjassa on kertynyt kaikkiaan 182, lyötyjä juoksuja 106 (5+101) ja pesispörssipisteitä 460,7. Aaltosen kasvattajaseura on Iitin Kisaajat.
Saavutukset > Pelaajana

1 SM-kulta: 1976
1 SM-pronssi: 1977
Hans-Peter Zaugg

| Henkilötiedot |
| --- | --- | --- |
Koko nimi: Hans-Peter Zaugg
Syntymäaika: 2. joulukuuta 1952 (ikä 71)
Syntymäpaikka: Sveitsi
Lempinimi: Bidu
Seura
Seura:  FC Solothurn
Tehtävä: Päävalmentaja
Seurat
| Vuodet | Seura | O (M) |
| 1963–1973 1973–1978 1978–1980 |  FC Rot-Weiss Bümplitz  Neuchâtel Xamax  FC Bern |  ?(?) |
Valmennusura
1980–1983 1983–1985 1985–1988 1988–1990 1990–2000 1992–1999 1999–2000 2000–2001 2002–2003 2003–2005 2006–2012 2015–:  FC Zollikofen  FC Aarberg  FC Rapid Ostermundigen  SC Bümplitz 78  Sveitsi (juniorit)  Sveitsi (apuv.)  Sveitsi (pääv.)  Grasshopper-Club Zürich  FC Luzern  BSC Young Boys  Liechtenstein  FC Solothurn
 Seurajoukkueuran tilastot kattavat vain kansalliset sarjat.
Hans-Peter Zaugg (s. 2. joulukuuta 1952) on sveitsiläinen jalkapallovalmentaja ja entinen pelaaja.
Ura pelaajana

Zaugg pelasi urallaan Sveitsissä edustaen kolmea eri seuraa. Suurimmaksi saavutukseksi jäi Sveitsin Cupin finaalipaikka 1975.
Ura valmentajana

Zaugg valmensi 1980-luvulla pieniä sveitsiläisseuroja vailla sen suurempaa menestystä. 1990 Sveitsin jalkapalloliitto palkkasi Zauggin juniorimaajoukkueen päävalmentajaksi ja 1992 hän nousi englantilaisvalmentaja Roy Hodgsonin apuvalmentajaksi Sveitsin A-maajoukkueeseen. Zaugg oli apuvalmentajana mukana MM-kisoissa 1994 sekä EM-kisoissa 1996. Hän toimi apuvalmentajana maajoukkueessa lokakuuhun 1999 saakka työskennellen myös portugalilaisen Artur Jorgen, itävaltalaisen Rolf Fringerin ja ranskalaisen Gilbert Gressin apuvalmentajana.
Zaugg nousi päävalmentajaksi Sveitsin maajoukkueessa Gressin lähdön myötä lokakuussa 1999. Hänen pestinsä kesti vain puolisen vuotta, kesäkuuhun 2000. Maajoukkuevuodet lisäsivät kuitenkin Zauggin arvostusta Sveitsissä ja hän siirtyi 2000 Sveitsin suurseuran Grasshopper-Club Zürichin päävalmentajaksi. Zaugg johdatti Grasshopperin Sveitsin mestariksi 2001 jättäen tehtävänsä kauden jälkeen.
2002–2003 Zaugg toimi FC Luzernin päävalmentajana ennen siirtymistään BSC Young Boysin peräsimeen. Zaugg luotsasi berniläiset liigahopealle ja Uhrcupin voittoon 2004. Zaugg sai potkut lokakuussa 2005 huonon alkukauden vuoksi.
Joulukuussa 2006 Zaugg palasi valmennustehtäviin, kun hän korvasi maamiehensä Martin Andermattin Liechtensteinin maajoukkueen päävalmentajana. Zaugg jätti Liechtensteinin maajoukkueen lähes kuuden vuoden valmennusvastuun jälkeen lokakuun lopussa 2012.
Joulukuussa 2015 Zauggista tuli Sveitsin alasarjoissa pelaavan FC Solothurnin päävalmentaja.
Meriitit valmentajana
Sveitsin mestaruus: 2001
Heinrich Bulthaupt

| Heinrich Bulthaupt> Henkilötiedot |
| --- | --- |
Koko nimi:  Heinrich Alfred Bulthaupt
Syntynyt: 26. lokakuuta 1849 Bremen
Kuollut: 20. elokuuta 1905 (55 vuotta) Bremen
Kansalaisuus:  Saksa
Ammatti:  kirjailija
Kirjailija
Äidinkieli: saksa
Tuotannon kieli: saksa
Pääteokset:  Dramaturgie des Schauspiels
Aiheesta muualla
Löydä lisää kirjailijoitaKirjallisuuden teemasivulta
Heinrich Alfred Bulthaupt (26. lokakuuta 1849 Bremen − 20. elokuuta 1905 Bremen) oli saksalainen kirjallisuushistorioitsija ja kirjailija. Hänen pääteoksensa on Dramaturgie des Schauspiels (4 nidettä, 1882−1901). Bulthaupt vieroksui uudenaikaisimpia virtauksia sen aikaisessa runoudessa ja taiteessa. Bulthaupt on kirjoittanut myös paljon näytelmiä sekä runoja, novelleja ja oopperantekstejä ja teokset Dramaturgie der Oper (2 nidettä, 1887) ja Dramaturgie der Classiker (1882).
Aiheesta muualla

Kuvia tai muita tiedostoja aiheesta Heinrich Bulthaupt Wikimedia Commonsissa
Heinolan seurakunta

| Heinolan seurakunta |
| --- | --- |

 tunnus :  sijainti 
 Heinolan kirkko
Tunnustuskunta:  evankelis-luterilainen
Hiippakunta:  Mikkelin hiippakunta
Rovastikunta:  Päijät-Hämeen rovastikunta
Pääkirkko:  Heinolan kirkko
Perustettu:  2007
Jäsenmäärä:  12 451 (2022)
– Osuus asukkaista:  68,7 %
Kirkollisvero:  1,45 %
Kirkkoherra:  Janne Hatakka
Sivusto
Infobox OKNimi-testi OK: 
Heinolan seurakunta on Heinolassa Päijät-Hämeessä toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Päijät-Hämeen rovastikuntaan. Seurakunnan kirkkoherra on Janne Hatakka.
Papisto > Kirkkoherrat

Seuraavat henkilöt ovat toimineet Heinolan seurakunnan kirkkoherroina:
2007–2018: Simo-Pekka Rantala
2018→ Janne Hatakka
Heikki Enko

Heikki Enko (synt. Enqvist, 21. tammikuuta 1894 Hattula – 1974 Eurajoki) oli suomalainen rakennusmestari. Hän valmistui Turun teknillisestä koulusta vuonna 1930. Enko valittiin Laitilan kunnan rakennusmestariksi vuonna 1923. Enko asui Laitilassa vuoteen 1954 asti, ja suunnitteli sinä aikana eri puolille pitäjää satoja rakennuksia eri käyttötarkoituksiin.
Vuonna 1927 Enko meni Laitilassa naimisiin talollisen tytär Vilja Emilia Isotuvan kanssa.
Töitä

Kaariaisten kansakoulu, Laitila, 1925
Hinnerjoen osuuskaupan laajennus, Hinnerjoki, 1927
Taivassalon laululava, Taivassalo, 1927
Mudaisten kansakoulu, Laitila, 1927
Laitilan kunnansairaala, 1929
Pyhärannan seuratalo, Pyhäranta, 1929
Pilppulan tilan päärakennus, Laitila, 1920-luvun loppu–1930-luvun alku
Kirkkoherra Kallaksen Hietalinna, Laitila, 1920-luvun loppu–1930-luvun alku
Vihtorinkatu 9 A, Laitila, 1936
Laitilan Kino, Laitila, Vihtorinkatu 8, 1936
Kustaa Hiekan lukutupa, Laitila, 1937
Laitilan suojeluskuntatalo. Laitila, 1939
Kirjallisuutta

Vehmas, Jukka: Historialliset rakennustyylit Laitilassa.   nro 4 Rauma:  Laitilan Kultuuriseura Walo, 2018.  ISBN 978-952-94-1282-2.
Alifrosti, Kari - Vehmas, Jukka: Laitila 1900-luvulla.  Laitila:  Laitilan kaupunki, 2002.  ISBN 951-96262-1-2.
Aiheesta muualla

Kansanfunkis – funkispientalojen kartoitusprojekti, haku: Enko
Rakennusperinteen Ystävät Ry, Tuuma 3/2003, Jukka Vehmas: Laitilassa innostuksen kipinä
Henry Chamberlain Russell

Henry Chamberlain Russell perheineen vuonna 1887.
Henry Chamberlain Russell (17. maaliskuuta 1836 West Maitland, Uusi Etelä-Wales − 1907) oli australialainen tähtitieteilijä ja meteorologi.
Henry Chamberlaine Russell
Russell opiskeli Sydneyn yliopistossa, josta hän valmistui Bachelor of Artiksi vuonna 1859 ja siirtyi työskentelemään Sydneyn observatorioon. Vuonna 1870 hänestä tuli Australian valtion tähtitieteilijä (government astronomer). Russell uudelleenorganisoi observatorion työskentelyn ja aloitti systemaattisen positioastronomisen havainto-ohjelman. Lisäksi hän havaitsi kaksoistähtiä ja tähtijoukkoja. Hän myös perusti lukuisia uusia meteorologisia havaintoasemia ympäri Australiaa.
Vuonna 1871 Russell valittiin Royal Astronomical Societyn jäseneksi ja vuonna 1886 ensimmäisenä Sydneyn yliopiston alumnina Royal Societyyn.
Henry Tracey Coxwell

Henry Tracey Coxwell
Henry Tracey Coxwell (2. maaliskuuta 1819 – 5. tammikuuta 1900) oli englantilainen ilmailija. Hänen isänsä oli meriupseeri.
Jo pienenä poikana Coxwell tunsi mielenkiintoa ilmapalloja ja erityisesti niillä lentämistä kohtaan. Hän teki ensimmäisen nousunsa 1844. Vuonna 1848 hänestä tuli ammatti-ilmailija tehden useita julkisia nousuja. Vuoteen 1861 mennessä hän oli tehnyt jo yli 400 ilmapallolentoa.
Vuonna 1862 hän teki meteorologi James Glaisherin kanssa nousuennätyksen kohoamalla 11 887 metrin korkeuteen. Ennätys oli voimassa pitkään tämän jälkeenkin.
Hän teki viimeisen nousunsa vuonna 1885.
Hänen elämästään voi lukea kirjasta My Life and Balloon Experiences.
Helsingin yliopiston Avoin yliopisto

Helsingin yliopiston Avoin yliopisto tarjoaa Helsingin yliopiston opetussuunnitelmien mukaisia opintoja lähes kaikista tiedekunnista. Opinnot ovat avoimia kaikille: ikä- tai pohjakoulutusvaatimuksia ei ole. Opettajina toimivat pääosin yliopiston omat opettajat ja opinnot voi liittää yliopistotutkintoon, jos opiskelijalla myöhemmin on tutkinnonsuoritusoikeus.
Helsingin yliopisto on järjestänyt avointa yliopisto-opetusta vuodesta 1977. Avoin yliopisto on Helsingin yliopiston erillinen laitos. Avoimessa yliopistossa on noin 40 työntekijää sekä lähes 350 tuntiopettajaa. Avoimella yliopistolla on toimipisteet Helsingissä ja Lahdessa ja opetusta järjestetään myös useissa yhteistyöoppilaitoksissa eri puolilla Suomea.
Avoimen yliopiston opinnot on suunniteltu niin, että ne on mahdollista suorittaa esimerkiksi työn ohessa. Verkko-opinnot voi suorittaa kokonaan etäopintoina vaikka ulkomailta. Muussakin opetuksessa hyödynnetään verkkoa erilaisilla tavoilla. Joissakin jaksoissa opiskelija voi valita, suorittaako kyseisen opintojakson esimerkiksi luentoina vai kirjatenttinä.
Vuonna 2016 opiskelijoita oli yhteensä 21 920.
Avoin yliopisto toteuttaa myös Helsingin yliopiston Studia Generalia -toimintaa.
Aiheesta muualla

Helsingin yliopiston Avoin yliopisto
Studia Generalia
Avoimen yliopiston opintotarjonta
Henry Victor Nurmi

Henry Victor Nurmi (29. toukokuuta 1886 Padasjoki – 26. toukokuuta 1938) oli amerikansuomalainen työväenliikkeen aktivisti ja osuustoimintaliikkeen vaikuttaja.
Nurmi syntyi vuokraviljelijän perheeseen. Hän kävi kansakoulun lisäksi kauppakoulua ja muutti vuonna 1909 Yhdysvaltoihin, jossa hän opiskeli liiketaloutta Valparaison yliopistossa. Nurmi työskenteli kirjanpitäjänä ja osuustoimintakurssien opettajana ja oli perustamassa amerikansuomalaista Keskusosuuskuntaa. Vuodesta 1921 hän työskenteli Keskusosuuskunnan tilintarkastusosaston johtajana. Hän kehitti ”Nurmen systeeminä” tunnetun osuuskauppojen kirjanpitojärjestelmän, jota sovellettiin laajasti Yhdysvalloissa.
Nurmi kuului Suomen sosialidemokraattiseen puolueeseen, vuodesta 1909 lähtien Yhdysvaltain sosialistipuolueeseen ja vuodesta 1921 yhdysvaltalaisten kommunistien Workers Partyyn. Hän työskenteli Keskusosuuskunnan pääjohtajana vuodesta 1931 aina kuolemaansa saakka. Nurmi toimi myös National Cooperatives -osuuskunnan sekä Cooperative League ja Northern States Cooperative League -yhteistyöelinten johtajana.
Henry Chidozie Ugwunna

| Henkilötiedot |
| --- | --- | --- | --- |
Syntymäaika: 19. toukokuuta 1989 (ikä 35)
Syntymäpaikka: Emo, Nigeria
Pelipaikka: hyökkääjä
Pituus: 182 cm
Lempinimi: Chido
Seurat
| Vuodet | Seura | O | (M) |
| 2011 | Cruzeiro RS | 3 | (1) |
| 2012 | Arapiraquense | 3 | (0) |
| 2013 | Clube de Regatas Brasil | 5 | (0) |
| 2013-2014 | Haaglandia | 13 | (8) |
| 2014 | Haka | 21 | (4) |
| 2015 | Ilves | 4 | (1) |
 Seurajoukkueuran tilastot kattavat vain kansalliset sarjat, päivitetty 14. elokuuta 2016.
Henry Chidozie Ugwunna (s. 19. toukokuuta 1989 Emo) on nigerialainen jalkapalloilija, joka on vapaa pelaaja. Ugwunna edusti viimeksi Suomen Veikkausliigassa pelaavaa Tampereen Ilvestä. Pelipaikaltaan Ugwunna on hyökkääjä.
Ugwunna pelasi vuodet 2011–2013 Brasiliassa. Vuonna 2011 hän edusti Série D:n Cruzeiro RS:tä pelaten kolme ottelua ja tehden yhden maalin. Vuonna 2012 hän pelasi Série B:n Arapiraquensessa kolme ottelua ilman maaleja. Seuraavana vuonna hän pelasi Série C:ssä Clube de Regatas Brasilin riveissä viisi ottelua.
Kauden 2013–2014 Ugwunna vietti Alankomaiden kolmanneksi korkeimman sarjatason Topklassen Haaglandiassa. Hän teki 13 pelaamassaan pelissä kahdeksan maalia.
Vuonna 2014 Ugwunna siirtyi Suomen Ykkösen Valkeakosken Hakaan. Kauden 2014 aikana hänelle kertyi Hakassa 21 ottelua, joissa hän onnistui maalinteossa neljä kertaa.
Tammikuussa 2015 Ugwunna meni testiin Veikkausliigaan MyPan tilalle nousseeseen Tampereen Ilvekseen. Ugwunna teki ensimmäisessä Liigacupin ottelussa KuPSia vastaan Ilveksen molemmat maalit ja solmi tamperelaisseuran kanssa yksivuotisen sopimuksen helmikuussa 2015. Hän loukkaantui pahasti vielä saman kuun aikana Liigacupin ottelussa polven ristisiteiden hajottua. Ugwunna palasi pelikentille syyskuussa Kuopion Palloseuraa vastaan tehden samalla pääsarjadebyyttinsä. Ensimmäisen veikkausliigamaalinsa Ugwunna teki seuraavassa kuussa SJK:n verkkoon. Hän pelasi kauden aikana neljässä Veikkausliigan ottelussa tehden yhden maalin.
Henry Travers

| Henry Travers |
| --- | --- |
 Travers elokuvassa Pyhän Maarian kellot (1945)
Henkilötiedot
Koko nimi:  Travers John Heagerty
Syntynyt: 5. maaliskuuta 1874 Prudhoe, Northumberland, Iso-Britannia
Kuollut: 18. lokakuuta 1965 (91 vuotta) Hollywood, Kalifornia, Yhdysvallat
Puoliso:  Jeanne Johnson
Näyttelijä
Aktiivisena:  1894–1949
Merkittävät roolit:  Clarence Odbody (Ihmeellinen on elämä) Mr. Ballard (Rouva Miniver)
Palkinnot
 Parhaan miessivuosan Oscar-palkinto (1943) 
Aiheesta muualla
IMDb 
Elonet
Travers John Heagerty (5. maaliskuuta 1874 – 18. lokakuuta 1965), taiteilijanimeltään Henry Travers, oli brittiläinen näyttelijä, joka tunnetaan parhaiten roolistaan suojelusenkeli Clarence Odbodyna elokuvasta Ihmeellinen on elämä, jota pidetään laajalti yhtenä kaikkien aikojen parhaista jouluelokuvista. Travers sai parhaan miessivuosan Oscar-palkinnon vuoden 1942 elokuvasta Rouva Miniver.
Muita mainittavia rooleja Traversilta on esimerkiksi Horace P. Bogardus elokuvassa Pyhän Maarian kellot (1945), jossa hän esitti hänelle tyypillistä hahmoa: hieman tylyä mutta silti ystävällistä ja rakastettavaa vanhaa miestä.
Hevonen ja Madonna

| Hevonen ja Madonna Miljoonasade |
| --- | --- | --- |

Studioalbumin tiedot
 Äänitetty : Finnvox
 Julkaistu: 15. maaliskuuta 1993
 Tuottaja(t): Janne Louhivuori
 Tyylilaji: poprock
 Kesto: 54.05
Miljoonasateen muut julkaisut
| Pullo hunajaa 1992 | Hevonen ja Madonna 1993 | Vieraalla maalla 1994 |
Hevonen ja Madonna on suomalaisen Miljoonasade-yhtyeen seitsemäs studioalbumi. Se julkaistiin 15. maaliskuuta 1993.
Kappaleet

Kaikki kappaleet sanoittanut Heikki Salo.
Jee – 4.16  (säv. Heikki Salo, sov. Miljoonasade & Janne Louhivuori)
Stumpit ja sirpaleet – 3.59  (säv. Olli Heikkinen, sov. Miljoonasade)
Ikäväni Tallinnaan – 3.25  (säv. Heikkinen, sov. Miljoonasade & Louhivuori)
Rakkaus ja maantie – 3.29  (säv. Ari Laaksonen, sov. Miljoonasade & Louhivuori)
Siksi Helena – 3.05  (säv. Laaksonen & Heikki Salo, sov. Miljoonasade & Louhivuori)
Hevonen – 4.24  (säv. Matti Nurro, sov. Miljoonasade)
Riitaa ja videoita – 4.04  (säv. Nurro, sov. Miljoonasade)
Alastonmalli – 3.46  (säv. Heikkinen, sov. Miljoonasade)
Kirjaston ullakolla – 3.58  (säv. Jarmo Hovi, sov. Miljoonasade & Louhivuori)
Tuntematon – 4.13  (säv. Nurro, sov. Miljoonasade)
Nopee soppa – 3.26  (säv. Nurro, sov. Miljoonasade)
Meillä on voimaa – 3.39  (säv. Nurro, sov. Miljoonasade)
Uni vie – 3.45  (säv. Laaksonen, sov. Miljoonasade & Luohivuori)
Toivonpuiston yöjuhla – 5.32  (säv. Nurro, sov. Miljoonasade)
Kokoonpano

Heikki Salo
Olli Heikkinen
Ari Laaksonen
Jarmo Hovi
Matti Nurro
Kokoonpano > Tuotanto

Janne Louhivuori – tuottaja
Dan Tigerstedt – äänittäjä
Pauli Saastamoinen – masteroija
Eero Heikkinen – layout
Aiheesta muualla

Hevonen ja Madonna Discogsissa (englanniksi)
Half-Life High Definition Pack

Vertailu monista zombi-mallien versioista läpi Half-Life:n kehityksen.
Half-Life High Definition Pack (lyh. Hi-Def Pack tai HD Pack) on päivityspaketti, joka sisältää uusia ja päivitettyjä materiaaleja, suurimalta osalta malleja, alkuperäisen Half-Life-sarjan peleihin. Sen loi Gearbox Software ja sitä jaettiin alun perin Half-Life: Blue Shift:in PC-julkaisun kanssa. Siihen kuuluu sisältöä alkuperäiseen Half-Life:en, Opposing Force:een ja Blue Shift:iin, kuten myös sisältöä Valve Corporationin tekememään Team Fortress Classic:iin.
Yleiskatsaus

High Definition Packin tuomat parannukset johtuvat pääasiassa Half-Life-malleihin lisätystä polygonimäärästä. High Definition Packin päivitettyihin hahmomalleihin kuuluvat tiedemiehet, vartijat, HECU:n sotilaat, kuten myös muutamat Xenin oliot. Tämän lisäksi kaikki asemallit on päivitetty. Osa asepäivityksistä toi huomattavia muutoksia alkuperäiseen arsenaaliin. Glock 17 -pistooli korvattiin Beretta 92FS -pistoolilla ja MP5-konepistooli korvattiin M4-rynnäkkökiväärillä (on mielenkiintoista kiinnittää huomiota siihen, että yhdessä Half-Life:n kehittelykohdassaselvennä HECU:n sotilaat käyttivät alun perin rynnäkkökivääreitä aseina konepistoolien sijasta[lähde? ]). Haulikon ja rynnäkköaseen muutoksia terävämpilaatuisiksi täydennettiin luomalla niille uudet äänet ja pelin HUD-näkymä muutettiin uudistuksille sopivaksi.
Team Fortress Classic päivittyi täysin uudelleenluoduilla hahmoluokilla (paitsi siviili-luokka) ja aseilla. Myös pelaajamallien animaatiot uusittiin. Tämä päivitys jaettiin kuitenkin erillään (ollen osa tavallista Half-Life:n päivitystä) ja jonkin aikaa ennen High Definition Packia, sillä se oli Valven tekemä. Tämän päivityksen pystyy aktivoimaan konsolikäskyllä tfc_newmodels 1.
Kehitys

High Definition Pack syntyi peruutetusta Half-Life:n Sega Dreamcast-versiosta, johon Blue Shift sisältyi bonuslisäyksenä peliin. Pelin kehuttiin sisältävän paranneltua graafista sisältöä, ja tämä sisältö itse asiassa siirrettiin tietokoneelle pelin peruuttamisen jälkeen. Sisältö tietokoneversiossa ei ollut kuitenkaan suoraan muunnettu Dreamcastin versiosta, sillä sen versiot vaikuttivat High Definition Packin sisällön varhaisilta versioilta.[lähde? ] Dreamcastin vuotanut peliversio sisälsi malleja, jotka erosivat huomattavasti joistakin High Definition Packin viimeistellyistä terävätarkkuuksisista malleista. Dreamcast-versio sisälsi jopa joitain High Definiton Packista kokonaan puuttuneita malleja. Varhaiset ennakkokuvat Dreamcastin versiosta näyttävät kuitenkin jopa vielä vanhempia versioita joistakin terävätarkkuuksisista malleista.
PlayStation 2

Half-Life:n PlayStation 2 -versiossa malleja oli päivitetty vielä pidemmälle, ja myös tämän version teki Gearbox Software. Versioon sisältyivät täydet kasvoanimaatiot sekä erikseen animoidut sormet. Tämän takia näitä malleja pidetään yleensä High Definition Pack -versioiden seuraajina. PlayStation 2 -versio hyödynsi LOD-järjestelmää, mahdollistaen näiden korkeatarkkuuksisien mallien hyödyntämisen laskematta suorituskykyä. Näitä malleja ei koskaan julkaistu virallisesti tietokoneelle, mutta modaajat ovat niiden ilmestymisestä lähtien muuntaneet ja parannelleet niitä tietokoneversiota varten. Koska PS2-mallit ovat korkealaatuisimpia saatavilla olevia versioita, parempia kuin alkuperäisen High Definition Packin versiot, jotkin pelaajayhteisötselvennä kutsuvat niitä "supertarkkuuksisiksi", kun taas Half-Life:n alkuperäisiä malleja kutsutaan "matalatarkkuuksisiksi".[lähde? ]
Steamin julkaisu

25. elokuuta 2005, High Definition Pack julkaistiin ilmaisena Steam-latauksena. Valvea kuitenkin arvosteltiin siitä, että se ei käyttänyt korjattuja versioita malleista, jotka olivat valmiina saatavilla Gearbox Softwaren päivityksestä Blue Shift:iin. Nämä korjatut mallit sisälsivät animaatioita, joita käytettiin yleisesti kustomoiduissa kentissä ja modifikaatioissa, vaikka niitä ei nähty missään virallisissa peleissä. Monet modifikaatiot toimivat epävakaasti ilman näitä paikattuja malleja. Monet myös valittivat kuinka High Definition Pack oli toteutettu ohjelmassa. Kun se on asennettuna, Steam estää automaattisesti minkään muun kustomoidun sisällön käytön. Pelaajat eivät voi käyttää sekä High Definiton Packia että omia mallejaan, ennen kuin ovat manuaalisesti purkaneet terävätarkkuuksiset mallit gcf-tiedostosta.
Aiheesta muualla

Half-Life High Definition Packin asentaminen Steamiin (virallinen) (englanniksi)
Half-Life Improvement Team Forums – Parannelluille Half-Life -malleille omistettu foorumi (englanniksi)
"Korjattu" Planet Half-Lifen High-Definition Pack Steamiin – Tämä High-Definition Pack -versio sisältää animaatiot ja grafiikat, jotka löytyvät High Definiton Packin alkuperäiseltä CD-versiolta vuodelta 2001, mutta jotka eivät sisältyneet myöhempään vuonna 2005 julkaistuun Steamin versioon, tehden tästä High Definition Packista yhteensopivan näitä resursseja käyttävien Half-Life-modien kanssa. (englanniksi)
| --- | --- |
Pääsarja:   Half-Life Opposing Force  Blue Shift  Decay  Half-Life 2 Deathmatch  Episode One  Episode Two  Lost Coast  Half-Life: Alyx 
Portal-sarja:   Portal  Portal 2 Sixense Perceptual Pack 
Viralliset modit:   Counter-Strike  Day of Defeat 
Muut pelit:   The Orange Box  Half-Life 2: Survivor  The Lab  Hunt Down the Freeman 
Universumi:   Henkilöt (Gordon Freeman, G-Man)  Tapahtumapaikat  Combine Humanoidit ja synteettiset olennot  Vortigauntit  Race X 
Liittyvää:   Valve Corporation  Gearbox Software  Black Mesa  GoldSrc  Source  Steam 
Esimerkki PlayStation 2 -mallien korkeasta yksityiskohtaisuudesta.
Haluan olla rocktähti ja saada paljon naisia

| Haluan olla rocktähti ja saada paljon naisia Nyrkkitappelu |
| --- | --- | --- |

Studioalbumin tiedot
 Äänitetty : Headline Studio, Tampere
 Julkaistu: 25. huhtikuuta 2014
 Formaatti: CD, LP
 Tyylilaji: punk rock
 Kesto: 23.58
 Levy-yhtiö: Stupido
Nyrkkitappelun muut julkaisut
| Bangkok Shocks, Saigon Shakes, Nyrkkitappelu Rocks 2013 | Haluan olla rocktähti ja saada paljon naisia 2014 | Mitä saisi olla? 2016 |
Haluan olla rocktähti ja saada paljon naisia on punkyhtye Nyrkkitappelun toinen studioalbumi. Se julkaistiin 25. huhtikuuta 2014 levymerkillä Stupido Records.
Vastaanotto

Soundin Antti Granlund vertasi albumia niin hyvässä kuin huonossakin edeltäjänsä kaltaiseksi. Lyhytkestoisten kappaleiden muuttuvat helposti toistensa kopioiksi, toisaalta ”keskinkertaisuudelta Nyrkkitappelun pelastaa yhtyeen tuima energia – ja luojan kiitos muutama täysosuma”. Kaaoszinen Rudi Peltosen mukaan ”"Rocktähti" ei edelleenkään vauhdissa säästele, mutta Nyrkkitappelu on tajunnut svengin merkityksen”.